jkorsvik/nowiki_second_scrape_merged huggingface dataset:
Bonnie Blair

Bonnie Kathleen Blair (født 18. mars 1964 i Cornwall, New York) er en amerikansk skøyteløper. 
Bonnie Blair deltok i OL fire ganger, og tok hele fem gullmedaljer og en sølvmedalje. 
I sprint-VM tok hun medalje hele 9 ganger (3 gull, 4 sølv, 3 bronse).
I 1992 mottok hun Oscarstatuetten.


== Personlige rekorder ==


== Se også ==
Liste over mestvinnende vinterolympiere


== Referanser ==


== Eksterne lenker ==
(en) Bonnie Blair – kategori av bilder, video eller lyd på Commons 
(en) Bonnie Blair på Internet Movie Database 
(en) Bonnie Blair hos The Movie Database 
(en) Bonnie Blair på Twitter 
(de) Bonnie Blair – Munzinger Sportsarchiv 
(en) Bonnie Blair – Olympics.com 
(en) Bonnie Blair – Olympic.org 
(en) Bonnie Blair – Olympedia 
(en) Bonnie Blair – Sports-Reference (OL-resultater – arkivert) 
(en) Bonnie Blair – databaseOlympics.com (arkivert) 
(en) Bonnie Blair – Speedskatingbase.eu 
(en) Bonnie Blair – SpeedSkatingNews.info 
(en) Bonnie Blair – SpeedSkatingStats.com 
(en) Bonnie Blair – SpeedSkatingStats.com 
(no) Bonnie Blair i Store norske leksikon
Muskat

For hovedstaden i Oman, se Muskat (Oman).Muskat eller muskatnøtt (Myristica fragrans), kommer fra muskattreet, som er en art i muskatnøttslekten og opprinnelig hjemmehørende på Bandaøyene i Molukkene. Øyene kalles også Krydderøyene og ligger i Indonesia. Muskattreet dyrkes også på andre indonesiske øyer, og har også blitt plantet i Sør-Amerika og Vestindia – som på Grenada, der muskat er den viktigste eksportartikkelen ved siden av bananer og kakao. 
Beslektede varianter inkluderer papuamuskat (Myristica argentea) fra Ny-Guinea og Bombay-muskat (Myristica malabarica) fra India. Begge benyttes gjerne i krydderblandinger basert på Myristica fragrans for å tilføre smaksvariasjoner. 


== Beskrivelse ==
Muskattreet er 10–20 meter høyt, har mørkegrønne, ovale blader og klaser av små, gule, konvallignende blomster.


== Bruk ==


=== Krydder ===
Muskat er et fint mildt, men sterkt aromatisk krydder som gjerne brukes med tilbakeholdenhet slik at den ikke dominerer. Bruken av muskatblomme og muskatnøtt kan variere noe.

Muskatblomme har en mer aromatisk og noe mildere smak enn muskatnøtt. Muskatblomme brukes tradisjonelt i hvite sauser til fisk, fiskegrateng, fiskefarser og farser av kjøtt. Det brukes også på kokt spinat og blomkål, i grønnsaksuppe og til fruktdessert.
Muskatnøtten rives direkte over den matretten som skal krydres. Muskatnøtt er mest kjent i pølseprodukter som wienerpølse, medisterpølse og julepølse. I husholdningen ellers brukes muskatnøtt gjerne i kålstuing, grønnsakstuinger og i fisk- og kjøttsauser. Mange synes at muskatnøtt er uunnværlig i bechamelsausen til lasagne. Den brukes ellers til kjøttkaker, potetmos, fiskegrateng, i pepperkakedeig og til epledessert.


=== Rusmiddel ===

Muskat inneholder det hallusinogene stoffet myristisin. I lave doser er ikke muskat farlig. 
Misbruk av krydderet muskatnøtt kan gi forgiftning. Avhengig av antall nøtter som er spist kan symptomer som oppstår være alt fra forvirring til alvorlig hjertepåvirkning. Reaksjonene som kommer etter spising av muskat varierer fra person til person. 1-3 hele nøtter kan gi symptomer, mens 4-5 nøtter kan gi mer alvorlige effekter. Symptomer oppstår vanligvis 3-8 timer etter inntak. Symptomer på forgiftning med muskatnøtt er: opprømthet, forvirring og unormal oppførsel, sterk uro, angst (dødsangst), kraftig hjerteklapp/hjertebank, brystsmerter og økt blodtrykk eller blodtrykksfall. Symptomene går som regel over i løpet av et døgn, men kan i enkelte tilfeller vedvare i flere døgn og kreve intensiv behandling på sykehus.  Ved mistanke om forgiftning ta kontakt med Giftinformasjonen.


== Eteriske oljer ==
Den essensielle oljen blir produsert ved dampdestillering av muskatnøtten.


== Referanser ==


== Eksterne lenker ==
(en) muskat i Encyclopedia of Life 
(en) muskat i Global Biodiversity Information Facility 
(en) muskat hos ITIS 
(en) muskat hos NCBI 
(en) muskat hos The International Plant Names Index 
(en) muskat hos Tropicos 
(en) Kategori:Myristica fragrans – bilder, video eller lyd på Wikimedia Commons 
(en) Myristica fragrans – galleri av bilder, video eller lyd på Wikimedia Commons 
Myristica fragrans – detaljert informasjon på Wikispecies
Akademika

For forlaget se Akademika forlagAkademika er norsk bokhandel med fokus på fagbøker og læremidler for høyere utdanning. Virksomheten har sin opprinnelse i Universitetsbokhandelen i 1952. Selskapet Akademika fikk sitt navn i 1988 og hadde per 2019 over 100 ansatte og 30 butikker, samt nettbokhandel. Akademika ble kjøpt av Fagbokforlaget/Forlagshuset Vigmostad & Bjørke i 2014.


== Referanser ==


== Eksterne lenker ==
Om Akademika www.akademika.no
Belfastavtalen

Belfastavtalen (oftest kalt Langfredagsavtalen, enkelte ganger Stormontavtalen) var en prinsippavtale om fredsprosessen i Nord-Irland mellom den britiske og den irske regjeringen som ble signert 10. april 1998, og som ble støttet av de fleste politiske partier i Nord-Irland. Den ble bekreftet gjennom separate folkeavstemninger i Nord-Irland og Irland i mai 1998.


== Hovedpunkter ==
De viktigste punktene som ble fastslått i avtalen er:

Nord-Irlands konstitusjonelle framtid skal avgjøres av flertallet av innbyggerne i Nord-Irland.
Alle politiske partier i Nord-Irland skal forplikte seg til å bruke «utelukkende fredelige og demokratiske midler».
Nord-Irlandsforsamlingen skal opprettes, med lovgivende makt.
En regjering skal opprettes i Nord-Irland, med maktdeling mellom de viktigste partiene fordelt etter D'Hondts metode.
Felles ministerråd og organer for iverksettelse av vedtak mellom Nord-Irland og Irland skal opprettes.
Et britisk-irsk råd med representanter for regjeringene i Irland, Nord-Irland, Storbritannia, Skottland, Wales, Man og Kanaløyene skal opprettes for å diskutere saker som berører alle parter.
Løslatelse av alle paramilitære fanger som tilhører organisasjoner som har erklært og etterlever våpenhvile, innen to år.
Ødeleggelse av paramilitære organisasjoners våpen innen to år.
Modifikasjon av Irlands grunnlov, §§2 og 3, slik at det grunnlovsfestede territorielle kravet fjernes.
Ny lovgivning om politimyndighet, menneskerettigheter og likestilling av befolkningsgrupper i Nord-Irland.Enkelte av hovedpunktene ble bevisst vagt formulert, slik at man kunne få alle grupper til å akseptere avtalen. Dette har ført til at det har vært vanskelig å få gjennomført noen av punktene, spesielt avvæpningen av paramilitære grupper. Dette skulle vært gjort innen mai 2000, men pr. januar 2005 er prosessen ikke fullført, og bare symbolske mengder våpen er ødelagt. Det har dog hatt den effekt at det har vært en enorm nedgang i voldelige hendelser knyttet til konflikten.


== Folkeavstemninger ==
I mai 1998 ble det holdt separate folkeavstemninger i Nord-Irland og Irland, for å bekrefte avtalen. «Ja»-siden vant en klar seier i begge avstemninger, men i Nord-Irland stemte hele 29 % «nei». Dette var for det meste unionister som var motstandere av at det, i deres øyne, ble gitt etter for krav fra nasjonalister og republikanere. Ut fra meningsmålinger ser det allikevel ut til at et lite flertall av unionistene stemte «ja». 
I Irland ble folkeavstemningen utført som en avstemning om en grunnlovsendring, det 19. tillegg til Grunnloven. Dette tillegget var både en godkjenning av Belfastavtalen, og bortfall av det territorielle kravet på Nord-Irland i Grunnlovens §§ 2 og 3. Det var også arrangert folkeavstemning om Amsterdamavtalen samme dag.
Resultatene av og deltagelsen i folkeavstemningene var:
Tørdal

Tørdal er ei bygd som dekker øvre del (ca. 35 prosent) av Drangedal kommune i Vestfold og Telemark. Tørdal er også et prestegjeld, og et delområde bestående av grunnkretsene, Bostrak, Lia, Bø, Lone, Homleid og grenda Tørdal.
Bygdesentrum er Bø, ca. 20 km. nord for kommunesenteret Prestestranda. Utfartsområdene Søvassmarka og Gautefallheia ligger vest i Tørdal.
Veien gjennom Tørdal er Fv38 (Tørdalsveien). Fra Bostrak går også Fv358 (Fjellgårdsveien) over Gautefallheia til Treungen.


== Historie ==
Navnet Tørdal kommer av tyri og betyr «Furudalen». I skattematrikkelen 1647 ble det skrevet Tyrredall. I gårdsmatrikkelen av 1886 bemerkes det at navnet på den tid også ble skrevet som Tørredal og Tørrisdal. I middelalderen, fram til 1200-tallet, hørte Tørdal til datidens Telemark, mens resten av Drangedal hørte til Grenland – Grenafylke.
Småkongen og opprørslederen Hallvard Gråtopp var fra gården Vrålstad i Tørdal. Herfra kom også en av tippoldemødrene til den amerikanske countryartisten Lynn Anderson og faren til den amerikanske politikeren Andrew Volstead som regnes som opphavsmann til loven som førte til forbudstiden i USA.


== Litteratur ==
Sannes, Olav: Drangedal med Tørdal, ei bygdesoga (1924) (faksimile 1974, ISBN 82-990370-1-8).
Shani Davis

Shani Earl Davis (født 13. august 1982 i Chicago) er en amerikansk skøyteløper. Han deltok i Vinter-OL 2002 på det amerikanske kortbanelaget. 
I 2003 vant han det nordamerikanske mesterskapet i skøyteløp på 400-meters bane, og kvalifiserte seg dermed til deltakelse i VM. Han deltok her, men hevdet seg ikke i toppen. 
I 2004 tok han sølvmedaljen i VM etter landsmannen Chad Hedrick. I mars 2003 vant han 1500 meter i VM på enkeltdistanser i Seoul.
I januar 2005 ble han nordamerikansk mester for tredje gang på rad, og satte ny verdensrekord på 1500 meter (1.43,33). I februar 2005 vant han allround-VM i Moskva. Han ble dette året tildelt Oscarstatuetten.
Karrierens foreløpige høydepunkt er seieren på 1000 meter i OL 2006 i Torino.
Davis vant sprint-VM 2009 i Moskva og ble dermed den andre mannlige løperen gjennom tidene som har blitt verdensmester både i allround og sprint.


== Personlige rekorder ==


=== Sammenlagt i Verdenscupen i hurtigløp på skøyter ===
Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.


== Referanser ==


== Eksterne lenker ==
(de) Shani Davis – Munzinger Sportsarchiv 
(en) Shani Davis – Olympics.com 
(en) Shani Davis – Olympic.org 
(en) Shani Davis – Olympedia 
(en) Shani Davis – Sports-Reference (OL-resultater – arkivert) 
(en) Shani Davis – databaseOlympics.com (arkivert) 
(en) Shani Davis – USAs olympiske komité 
(en) Shani Davis – Speedskatingbase.eu 
(en) Shani Davis – SpeedSkatingNews.info 
(en) Shani Davis – SpeedSkatingStats.com 
(en)  Offisielt nettsted
(en) Shani Davis – kategori av bilder, video eller lyd på Commons 
(no) Shani Davis i Store norske leksikon (Gir feil info om OL-deltagelse i 2002 se tekst-info i sports-reference.com Shani Davis' profil-lenke)Hurtigløp(en) Shani Davis på Jakub Majerski's Speedskating database (Adelskalender distanser og sammenlagt)
(en) Shani Davis på ISU sine nettsider. (distanseresultater)
(en) Shani Davis på SpeedskatingResults.com (personlige rekorder og resultater)
«Athletes : Shani Davis». Sochi2014.com. 6. juli 2014. Arkivert fra originalen 6. juli 2014. Besøkt 10. september 2015. 
«PyeongChang 2018 : Speed Skating Athlete Profile – Shani Davis» (engelsk). pyeongchang2018.com. Arkivert fra originalen (.htm) 6. februar 2018. Besøkt 29. mars 2018. 
(en) Shani Davis på The-Sports.org (noen resultater)
(nl) Shani Davis på Effesport.nl (noen resultater, ikke komplett som gir feil personlige rekorder -oversikt)
«Shani Davis» (engelsk). Skateresults.com. Arkivert fra originalen 6. mars 2009. Besøkt 29. januar 2012. Kortbaneløp
Bilder(en) Bilder av Shani Davis på SpeedSkatingPhotos.info/DesgPhoto.com
Kajennepepper

Kajennepepper (bokmål) eller cayennepepper (riksmål), er et veldig sterkt krydderpulver og er en variant av chilipepper. Pulveret kan fremstilles av frukten av en rekke beslektede planter av søtvierfamilien, som for eksempel Capsicum baccatum og Capsicum frutescens. Noen varianter som går under navnet guineapepper lages av planter i ingefærfamilien. Smaksstyrke er gitt i  Scovillegrader.
Ordet cayenne kommer fra indianerspråket tupi (det nordlige Sør-Amerika i områdene rundt Amazonas), og betegner kyinha nettopp dette sterke krydderet. Navnet har trolig ikke noe med hovedstaden i Fransk Guyana å gjøre.


== Ikke pepper ==
Den sterke smaken får ta ansvaret for at krydderet på mange språk omtales som om det var en peppervariant. I virkeligheten hører den botanisk til en helt annen artsfamilie.


== Referanser ==
Guineapepper

Guineapepper eller paradiskorn (Aframomum melegueta) kommer fra Vest-Afrika og er en flerårig og opp til 1 meter høy urt i ingefærfamilien. Vekstens frø har tidligere blitt anvendt som en billigere erstatning for pepper.


== Referanser ==


== Eksterne lenker ==
(en) Guineapepper i Encyclopedia of Life 
(en) Guineapepper i Global Biodiversity Information Facility 
(en) Guineapepper hos ITIS 
(en) Guineapepper hos NCBI 
(en) Guineapepper hos The International Plant Names Index 
(en) Guineapepper hos Tropicos 
(en) Kategori:Aframomum melegueta – bilder, video eller lyd på Wikimedia Commons 
(en) Aframomum melegueta – galleri av bilder, video eller lyd på Wikimedia Commons 
Aframomum melegueta – detaljert informasjon på Wikispecies
Newsweek

Newsweek var et ukentlig amerikansk nyhetsmagasin. Det var tidvis USAs nest største ukeblad etter Time og foran U.S. News & World Report. Magasinet ble grunnlagt 17. februar 1933 under navnet News‑Week. Det ble kjøpt opp av mediekonsernet The Washington Post Company i 1961. I oktober 2012 kunngjorde magasinet at det skal slutte å utkomme på papir og at det fra 1. januar 2013 går over til digitalt format under navnet Newsweek Global.Newsweek ble utgitt i New York og distribuert over hele USA. Det utgis også egne versjoner på japansk, koreansk, polsk, russisk, spansk og arabisk, samt en engelskspråklig internasjonal utgave. I 2003 hadde magasinet et opplag på 4 millioner, inkludert 3,1 millioner i USA.


== Referanser ==


== Eksterne lenker ==
(en) Offisielt nettsted 
(en) Newsweek – kategori av bilder, video eller lyd på Commons 
The Washington Post Company
Habanero (chili)

Habanero (Capsicum chinense Jacquin) (spansk, fra Havanna) er en skarp variant av chilipepper. Umoden er den grønn, mens fargen som moden frukt varierer. Den kan da være oransje og rød, og i noen tilfeller også hvit, brun eller rosa. En moden habanero er gjerne 2–6 cm lang. Smaksstyrke er gitt i scovillegrader, og habaneroen ligger på 100 000 til 350 000 SHU. Til sammenlikning ligger verdens sterkeste chili, Carolina reaper-pepperen på 2 200 000 SHU, og paprika er den svakeste på 0 SHU.
Habaneros antas å stamme fra Cuba, og ble senere introdusert på Yucatán-halvøya i Mexico, der rundt  1500 tonn innhøstes hvert år. Ellers produseres den i Belize, Costa Rica og noen amerikanske delstater som Texas, Idaho og California.


== Ikke pepper ==
Selv om habanero er en variant av chilipepper, dreier det seg ikke om pepper i botanisk forstand. Den sterke smaken får ta ansvaret for navnebruken. I virkeligheten dreier det seg om en helt annen artsfamilie.


== Eksterne lenker ==
(en) Kategori:Habanero – bilder, video eller lyd på Wikimedia Commons 
(en) Capsicum chinense – galleri av bilder, video eller lyd på Wikimedia Commons
Matt Groening

Matthew Abram Groening (født 15. februar 1954 i Portland, Oregon i USA) er en amerikansk tegneserietegner og skaperen av animasjonsseriene The Simpsons, Futurama og Disenchantment.
Tidligere i karrieren skapte Groening tegneserien Life in Hell, som fortsatt publiseres i mange aviser.
Groening hentet mange av navnene til TV-serien «The Simpsons» fra sitt eget liv: foreldrene hans heter Homer og Margaret (Marge) og hans yngre søstre heter Lisa og Maggie. Andre navn i serien er hentet fra Groenings hjemby Portland i Oregon.


== Priser (Utvalg) ==


== Referanser ==


== Eksterne lenker ==
(en) Matt Groening på Internet Movie Database 
(da) Matt Groening på Filmdatabasen 
(fr) Matt Groening på Allociné 
(en) Matt Groening hos The Movie Database 
Intervju på Snpp
Lagan (Nord-Irland)

Lagan er en elv i Nord-Irland. Den er omkring 86 km lang, og renner fra fjellet Slieve Croob i Down til Belfast, hvor den munner ut i Belfast Lough, en fjordarm fra Irskesjøen. Elven danner grense mellom grevskapene Antrim og Down.
Selv om navnet Belfast kommer fra det irske navnet Béal Feirste, munningen av Farset, har Lagan i moderne tid vært en viktigere og synligere elv i byen enn Farset. I 1994 ble et større sluseprosjekt som kunstig stabiliserer vannstanden i Lagan, The Lagan Weir, ferdigstilt.


== Eksterne lenker ==
(en) River Lagan – kategori av bilder, video eller lyd på Commons
Blair Cameron Bann

Blair Cameron Bann (født 26. februar 1988) er en canadisk volleyballspiller.
Han representerte Canada under Sommer-OL 2016 i Rio de Janeiro, der han endte på femteplass med det canadiske landslaget.


== Referanser ==


== Eksterne lenker ==
(en) Blair Cameron Bann – Olympedia 
(en) Blair Cameron Bann – Sports-Reference (OL-resultater – arkivert) 
(en) Blair Cameron Bann – Canadian Olympic Committee 
(en) Blair Cameron Bann – European Volleyball Confederation 
(en) Blair Cameron Bann – Volleybox 
(en) Blair Cameron Bann – World of Volley
Jalapeño

Jalapeño er et sterkt krydder som kommer fra en liten til middels chilipepperfrukt som er variant av den botaniske arten Capsicum annuum.
Sammenlignet med annen chilipepper hører dette krydderet hjemme i den mildere delen av skarphetsskalaen. Den rangeres fra 2 500 til 8 000 på Scovilleskalaen. 
Denne chilien har navn etter den meksikanske byen Xalapa de Enríquez, som også blir stavet Jalapa. Den brukes ofte nedlagt i lake. Røkt jalapeño kalles chipotle.
Ají

Ají er et sterkt krydder laget av den art av chilipepperen som kalles Capsicum baccatum. Det gror i mange deler av Sør-Amerika, ikke minst i Peru. Størrelsen på frukten, den delen av planten som omdannes til krydder, blir inntil 10 cm lang. Fargen er gul eller rød. På Scovilleskalaen, som måler skarphet, ligger styrken på mellom  10 000 og 15 000.
Det finnes svært mange varianter av Ají.
Malagueta

Malagueta er et sterkt krydder som kommer fra en liten chilipepperfrukt som er variant av den botaniske arten Capsicum annuum (varianten pendulum). Fargen er grønn som umoden; som moden er den rød.
Den er kjent fra Brasil, rangeres med over 50 000 på Scovilleskalaen.
Rocotopepper

Rocotopepper (eller locotopepper) er en variant av chilipepper; det latinske navnet er Capsicum pubescens (det siste ordet betyr 'hårete'). Dette krydderet er blitt dyrket i Peru, Ecuador og Bolivia i tusener av år. Rocotopepperen (Locoto er den bolivianske formen) dyrkes også blant annet i Mexico. Der dyrkes særlig varianten canario. 
Det var inkaindianerne som begynte å benytte planten for over 500 år siden. Den brukes fremdeles i lokal matlaging i Andesregionen. Den modne rocotoen er enten rød eller gul. 
Genetisk er den også beslektet med noen av de viltvoksende chilivarianter i Sør-Amerika (Capsicum cardenasii,  Capsicum tovarii, Capsicum eximium). 
Rocotopepperen blir meget skarp, med verdier på fra 30 000 til 100 000 på Scovilleskalaen.
De navn og varianter som finnes i forskjellige dyrkingsområder, er chile caballo (Mexico), manzano (Mexico), chile perón (Mexico), peteñero (Honduras), chamburato og canario (Mexico), Locoto (Bolivia), panameño (Costa Rica) og rocoto (Peru, Chile, Ecuador).


== Ikke pepper ==
Den sterke smaken får ta ansvaret for at krydderet omtales som om det var en peppervariant. I virkeligheten hører den botanisk til en helt annen artsfamilie.
Coleraine (distrikt)

Coleraine (irsk Cúil Raithin) er et distrikt i Nord-Irland. Det dekker deler av grevskapene Londonderry og Antrim, og administreres fra byen Coleraine.


== Byer og landsbyer ==
Coleraine
Garvagh
Kilrea
Portrush
Portstewart


== Se også ==
Grevskapet Coleraine
Gul rocotopepper

Gul rocotopepper, chile caballo eller canario er en variant av krydderplanten Capsicum pubescens, en av artene av chilipepperen. Den grupperes gjerne som en av de mange typer rocotopeppere. Den dyrkes nå fortrinnsvis i Mexico, men finnes også i Andesfjellene som den antas å stamme fra.


== Ikke pepper ==
Den sterke smaken får ta ansvaret for at krydderet omtales som om det var en peppervariant. I virkeligheten hører den botanisk til en helt annen artsfamilie.
Peruansk villpepper

Peruansk villpepper eller Río Mantaro-pepper (Capsicum tovarii) er en viltvoksende nær slektning av Capsicum pubescens. Peruansk villpepper foretrekkes ikke ved produksjon av chilipepper; Capsicum pubescens-artens rocotopeppervarianter er langt mer populære som krydder. 


== Ikke pepper ==
Den sterke smaken får ta ansvaret for at planten omtales som om det var en peppervariant. I virkeligheten hører den botanisk til en helt annen artsfamilie.


== Eksterne lenker ==
(en) Peruansk villpepper i Encyclopedia of Life 
(en) Peruansk villpepper i Global Biodiversity Information Facility 
(en) Peruansk villpepper hos NCBI 
(en) Peruansk villpepper hos The International Plant Names Index 
(en) Peruansk villpepper hos Tropicos 
Capsicum tovarii – detaljert informasjon på Wikispecies 
http://www.jstor.org/pss/2806051
Portrush

Portrush er en by i Antrim i Nord-Irland. Den er en kystby, med turisme som viktigste næringsvei. Det er blant annet åpnet et stort badeland, Waterworld. 
I den ene enden av den lange sandstranden har bølgene skapt uvanlige former i den myke kalksteinen, blant annet den mer enn femti meter lange hulen Cathedral Cave. 
Mange av studentene ved University of Ulster i Coleraine bor i Portrush. 
Royal Portrush Golf Club er internasjonal kjent.


== Eksterne lenker ==
(en) Portrush – kategori av bilder, video eller lyd på Commons